Autodiagnose

Le autodiagnose es le processo de diagnose, o identification, de conditiones medic in se mesme, possibilemente con le assistentia de dictionarios medic, libros, ressources in Internet, experientias personal, o le recognoscentia de symptomas o signos clinic de un condition que un membro del familia habeva anteriormente.

Le autodiagnose es propense al error e pote esser periculose si decisiones inappropriate es facite a base de un diagnose false. A causa del riscos, le autodiagnose es officialmente disconsiliate per governamentos, medicos, e organisationes pro patientes. Mesmo le medicos es disconsiliate de facer autodiagnose, post que illes face equalmente errores in le diagnose de se mesme. Si le autodiagnose es incorrecte, le diagnose false pote resultar in cura erronee, como tractamentos incorrecte e manco de cura pro conditiones grave.

Nonobstante, le autodiagnose pote esser appropriate sub certe circumstantias. Tote le medicinas non prescription es offerite sub le assumption que le gente es capace de autodiagnose. Alcun conditiones es frequentemente autodiagnosate, specialmente le conditiones simple como pediculos del capite e abrasiones del pelle, o conditiones familiar como crampos menstrual, cephalea (mal de capite) o le frigido commun. 

Le conditiones complexe pro le quales se face multe publicitate pro medicinas, como ADHD in adultos, presenta un defia plus seriose. Le publicitate de medicinas, dirigite verso consumitores, es multo criticate pro su promotion del autodiagnose inappropriate. Inter le altere conditiones frequentemente autodiagnosate se trova le celiachia.Clinic Handbook: Gastroenterology by J L H Wong (redactor), I. A. Murray (redactor), S. H. Hussaini (redactor), H. R. Dalton (redactor). . Page 151.

 Vide etiam 
 Curation
 Cyberchondria
 Remedio domestic
 Disordines mental connexe:
 Delirio dermatozoic
 Syndrome del studente in medicina
 Hypochondria
 Morgellons
 Therapia

 Referentias 

Categoria:Medicina